Πρόταση κανονισμού του Συμβουλίου που αφορά την καθιέρωση του ευρώ (COM(96)0499 - C4-0579/96 - 96/0250(CNS))

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 7)

Δεύτερη αιτιολογική σκέψη

>Αρχικό κείμενο>

(2) ότι το Ευρωπαϊκό Συμβούλιο που συνήλθε στη Μαδρίτη στις 15 και 16 Δεκεμβρίου 1995 αποφάσισε ότι η ονομασία που θα δοθεί στο ευρωπαϊκό νόμισμα θα είναι «ευρώ»[semigr ] ότι η ειδική ονομασία «ευρώ» θα χρησιμοποιείται αντί του γενικού όρου «Ecu» ο οποίος χρησιμοποιείται στη Συνθήκη για την ευρωπαϊκή νομισματική μονάδα[semigr ] ότι το ευρώ ως νόμισμα των κρατών μελών χωρίς παρέκκλιση υποδιαιρείται σε «cents»[semigr ] ότι η ονομασία «cent» δεν εμποδίζει τα κράτη μέλη να χρησιμοποιούν παραλαγές του όρου αυτού στη συνήθη πρακτική[semigr ]

>Κείμενο μετά την ψηφοφορία στο ΕΚ>

(2) ότι το Ευρωπαϊκό Συμβούλιο που συνήλθε στη Μαδρίτη στις 15 και 16 Δεκεμβρίου 1995 αποφάσισε ότι η ονομασία που θα δοθεί στο ευρωπαϊκό νόμισμα θα είναι «ευρώ»[semigr ] ότι η ειδική ονομασία «ευρώ» θα χρησιμοποιείται αντί του γενικού όρου «Ecu» ο οποίος χρησιμοποιείται στη Συνθήκη για την ευρωπαϊκή νομισματική μονάδα[semigr ] ότι το ευρώ ως νόμισμα των κρατών μελών χωρίς παρέκκλιση υποδιαιρείται σε «cents»[semigr ]

(Τροπολογία 8)

Αιτιολογική σκέψη 8α (νέα)

>Κείμενο μετά την ψηφοφορία στο ΕΚ>

(8α) ότι πριν και κατά τη διάρκεια της μεταβατικής αυτής περιόδου, είναι απαραίτητο να ευαισθητοποιηθούν, υπό τις καλύτερες δυνατές συνθήκες, όλοι οι φορείς οικονομικής δραστηριότητας της Ευρωπαϊκής Ένωσης καθώς και οι χρήστες στα κράτη μέλη της Ευρωπαϊκής Ένωσης[semigr ]

(Τροπολογία 29)

Αιτιολογική σκέψη 9

>Αρχικό κείμενο>

(9) ότι το ευρώ είναι η λογιστική μονάδα της Ευρωπαϊκής Κεντρικής Τράπεζας (ΕΚΤ) και των κεντρικών τραπεζών των συμμετεχόντων κρατών μελών[semigr ] ότι αυτό δεν εμποδίζει τις εθνικές κεντρικές τράπεζες να τηρούν λογαριασμούς στην εθνική τους νομισματική μονάδα κατά τη διάρκεια της μεταβατικής περιόδου, ιδίως για το προσωπικό τους και για τη δημόσια διοίκηση[semigr ]

>Κείμενο μετά την ψηφοφορία στο ΕΚ>

(9) ότι το ευρώ είναι η λογιστική μονάδα των θεσμικών και λοιπών οργάνων της Ευρωπαϊκής Κοινότητας και των κεντρικών τραπεζών των συμμετεχόντων κρατών μελών[semigr ] ότι αυτό δεν εμποδίζει τις εθνικές κεντρικές τράπεζες να τηρούν λογαριασμούς στην εθνική τους νομισματική μονάδα κατά τη διάρκεια της μεταβατικής περιόδου, ιδίως για το προσωπικό τους και για τη δημόσια διοίκηση[semigr ]

(Τροπολογία 9)

Αιτιολογική σκέψη 9α (νέα)

>Κείμενο μετά την ψηφοφορία στο ΕΚ>

9α. ότι, προκειμένου να προωθηθεί ευθύς εξ αρχής η χρήση του ευρώ, οι κεντρικές τράπεζες θα θέσουν στη διάθεση των χρηματοπιστωτικών ιδρυμάτων ειδικά λογισμικά μετατροπής ούτως ώστε να επιτραπεί σε κάθε οφειλέτη να εξοφλήσει το χρέος του με λογιστική πληρωμή στο νόμισμα της επιλογής του, ποσό που αυτομάτως θα μετατρέπεται στο νόμισμα του πιστωτή εφόσον είναι διαφορετικό.

(Τροπολογία 10)

Άρθρο 1, δεύτερη παύλα

η τροπολογία αυτή αφορά μόνο τα κράτη μέλη που ποιούν διάκριση μεταξύ «νόμου» και «κανονισμού»

>Αρχικό κείμενο>

- ως νομικές πράξεις νοούνται οι νομοθετικές διατάξεις, οι διοικητικές πράξεις, οι δικαστικές αποφάσεις, οι συμβάσεις, οι μονομερείς δικαιοπραξίες, τα μέσα πληρωμών εκτός των τραπεζογραμματίων και των κερμάτων, και άλλες πράξεις με έννομες συνέπειες[semigr ]

>Κείμενο μετά την ψηφοφορία στο ΕΚ>

- ως νομικές πράξεις νοούνται οι νομοθετικές και κανονιστικές διατάξεις, οι διοικητικές πράξεις, οι δικαστικές αποφάσεις, οι συμβάσεις, οι μονομερείς δικαιοπραξίες, τα μέσα πληρωμών εκτός των τραπεζογραμματίων και των κερμάτων, και άλλες πράξεις με έννομες συνέπειες[semigr ]

(Τροπολογία 30)

Άρθρο 2

>Αρχικό κείμενο>

Το νόμισμα των συμμετεχόντων κρατών μελών είναι το ευρώ. Η νομισματική μονάδα είναι ένα ευρώ. Ένα ευρώ υποδιαιρείται σε εκατό cent.

>Κείμενο μετά την ψηφοφορία στο ΕΚ>

Το νόμισμα της Ευρωπαϊκής Κοινότητας και των συμμετεχόντων κρατών μελών είναι το ευρώ. Η νομισματική μονάδα είναι ένα ευρώ. Ένα ευρώ υποδιαιρείται σε εκατό cent.

(Τροπολογία 11)

Άρθρο 3, εδάφια 1α και 1β (νέα)

>Κείμενο μετά την ψηφοφορία στο ΕΚ>

Η μετατροπή μεταξύ του νομίσματος συμμετέχοντος κράτους μέλους και του ευρώ θα πραγματοποιείται δωρεάν.

Η μετατροπή μεταξύ των νομισμάτων συμμετεχόντων κρατών μελών θα βασίζεται μόνο στις επίσημες τιμές μετατροπής ενώ τα οιαδήποτε έξοδα τραπεζικής συναλλαγής πρέπει να προσδιορίζονται χωριστά.

(Τροπολογία 31)

Άρθρο 4

>Αρχικό κείμενο>

Το ευρώ είναι η λογιστική μονάδα της Ευρωπαϊκής Κεντρικής Τράπεζας (ΕΚΤ) και των κεντρικών τραπεζών των συμμετεχόντων κρατών μελών.

>Κείμενο μετά την ψηφοφορία στο ΕΚ>

Το ευρώ είναι η λογιστική μονάδα των θεσμικών και λοιπών οργάνων της Ευρωπαϊκής Ένωσης και των κεντρικών τραπεζών των συμμετεχόντων κρατών μελών.

(Τροπολογία 12)

Άρθρο 5

>Αρχικό κείμενο>

Τα άρθρα 6 έως 9 ισχύουν κατά τη διάρκεια της μεταβατικής περιόδου.

>Κείμενο μετά την ψηφοφορία στο ΕΚ>

Τα άρθρα 6 έως και 9α ισχύουν κατά τη διάρκεια της μεταβατικής περιόδου.

(Τροπολογία 13)

Άρθρο 7

>Αρχικό κείμενο>

Η αντικατάσταση των νομισμάτων των συμμετεχόντων κρατών από το ευρώ δεν μπορεί αυτή καθεαυτή να μεταβάλει τη νομισματική έκφραση των ποσών των νομικών πράξεων που ισχύουν κατά την ημέρα της αντικατάστασης.

>Κείμενο μετά την ψηφοφορία στο ΕΚ>

Η αντικατάσταση των νομισμάτων των συμμετεχόντων κρατών από το ευρώ δεν μπορεί από μόνη της να μεταβάλει τους όρους των νομικών πράξεων που ισχύουν κατά την ημέρα της αντικατάστασης.

(Τροπολογία 14)

Άρθρο 8, παράγραφος 1

>Αρχικό κείμενο>

1. Οι διαδικασίες που εκτελούνται δυνάμει νομικών πράξεων που προβλέπουν τη χρησιμοποίηση εθνικών νομισματικών μονάδων, εκτελούνται στη συγκεκριμένη εθνική νομισματική μονάδα. Οι διαδικασίες που εκτελούνται δυνάμει νομικών πράξεων που προβλέπουν τη χρήση της μονάδας ευρώ, εκτελούνται στη μονάδα ευρώ.

>Κείμενο μετά την ψηφοφορία στο ΕΚ>

1. Πριν από το τέλος της μεταβατικής περιόδου, οι ιδιωτικοί φορείς οικονομικής δραστηριότητας δεν μπορούν να υποχρεωθούν, βάσει του παρόντος κανονισμού, να χρησιμοποιούν το ευρώ ούτε ως λογιστική μονάδα ούτε ως μέσο πληρωμής ή είσπραξης. Από την 1η Ιανουαρίου 1999, αίρονται όλοι οι νομικοί ή κανονιστικοί περιορισμοί για τη χρήση του ευρώ.

(Τροπολογία 15)

Άρθρο 8, παράγραφος 2

>Αρχικό κείμενο>

2. Οι διατάξεις της παραγράφου 1 ισχύουν με την επιφύλαξη κάθε άλλης συμφωνίας στην οποία ενδέχεται να έχουν προβεί οι αντισυμβαλλόμενοι.

>Κείμενο μετά την ψηφοφορία στο ΕΚ>

Διαγράφεται

(Τροπολογία 16)

Άρθρο 8, παράγραφος 3

>Αρχικό κείμενο>

3. Κατά παρέκκλιση από τις διατάξεις της παραγράφου 1, κάθε ποσό που εκφράζεται είτε σε μονάδα ευρώ είτε στην εθνική νομισματική μονάδα ενός συγκεκριμένου συμμετέχοντος κράτους μέλους και καταβάλλεται εντός του κράτους μέλους αυτού με πίστωση του λογαριασμού του πιστωτή, μπορεί να καταβληθεί από τον οφειλέτη είτε σε μονάδες ευρώ είτε στη συγκεκριμένη εθνική νομισματική μονάδα. Το ποσό μπορεί να μεταφερθεί σε πίστωση του λογαριασμού του πιστωτή στην έκφραση του νομίσματος στο οποίο τηρείται ο λογαριασμός, ενώ η μετατροπή πραγματοποιείται με τις τιμές μετατροπής.

>Κείμενο μετά την ψηφοφορία στο ΕΚ>

3. Κάθε ποσό που εκφράζεται είτε σε μονάδα ευρώ είτε στην εθνική νομισματική μονάδα ενός συγκεκριμένου συμμετέχοντος κράτους μέλους και καταβάλλεται με πίστωση του λογαριασμού του πιστωτή, μπορεί να καταβληθεί από τον οφειλέτη είτε σε μονάδες ευρώ είτε στη συγκεκριμένη εθνική νομισματική μονάδα. Το ποσό μπορεί να μεταφερθεί σε πίστωση του λογαριασμού του πιστωτή στην έκφραση του νομίσματος στο οποίο τηρείται ο λογαριασμός, ενώ η μετατροπή πραγματοποιείται με τις τιμές μετατροπής. Κάθε πιστωτής που διαθέτει λογαριασμό σε ευρώ θεωρείται ότι αποδέχεται ότι ο οφειλέτης του θα εξοφλήσει το χρέος του σε ευρώ με πίστωση του λογαριασμού αυτού, εκτός και εάν η δυνατότητα αυτή έχει ρητώς αποκλεισθεί.

(Τροπολογία 17)

Άρθρο 8, παράγραφος 6α (νέα)

>Κείμενο μετά την ψηφοφορία στο ΕΚ>

6α. Πριν, κατά τη διάρκεια και μετά τη μετάβαση στο ενιαίο νόμισμα, πρέπει να πραγματοποιούνται και να δημσιεύονται τακτικοί έλεγχοι των τιμών καθώς και έλεγχοι των τραπεζικών εξόδων.

(Τροπολογία 32)

Άρθρο 8, παράγραφος 6β (νέα)

>Κείμενο μετά την ψηφοφορία στο ΕΚ>

6β. Τα κράτη μέλη λαμβάνουν τα μέτρα που θεωρούν ως τα πλέον σκόπιμα ώστε κατά την κρίσιμη περίοδο της καθιέρωσης του ευρώ ως νομίμου νομίσματος, η ανακοίνωση της τιμής σε ευρώ να μην μπορεί να οδηγήσει τους καταναλωτές σε λανθασμένες εκτιμήσεις όσον αφορά την πραγματική αξία των αγαθών ή υπηρεσιών που αγοράζουν.

(Τροπολογία 20)

Άρθρο 8α (νέο)

>Κείμενο μετά την ψηφοφορία στο ΕΚ>

Άρθρο 8α

Προκειμένου να υπάρξει συμμόρφωση προς τις νομικές διατάξεις σχετικά με τον υπολογισμό των κινδύνων, ουδείς συναλλαγματικός κίνδυνος δεν επιτρέπεται να υπάρχει μεταξύ του ευρώ και των εθνικών νομισμάτων των συμμετεχόντων κρατών μελών, ούτε μεταξύ των εθνικών αυτών νομισμάτων.

(Τροπολογία 21)

Άρθρο 8β (νέο)

>Κείμενο μετά την ψηφοφορία στο ΕΚ>

Άρθρο 8β

Η συνήθης μετατροπή των εθνικών νομισμάτων των συμμετεχόντων κρατών σε ευρώ, και αντιστρόφως, πραγματοποιείται χωρίς έξοδα και χωρίς επιβαρύνσεις.

(Τροπολογία 22)

Άρθρο 9

>Αρχικό κείμενο>

Τα τραπεζογραμμάτια και τα κέρματα που εκφράζονται σε εθνικές νομισματικές μονάδες διατηρούν το καθεστώς του νομίμου νομίσματος που είχαν την τελευταία ημέρα πριν από την έναρξη του τρίτου σταδίου εντός των εδαφικών τους ορίων.

>Κείμενο μετά την ψηφοφορία στο ΕΚ>

Τα τραπεζογραμμάτια και τα κέρματα που εκφράζονται στην εθνική νομισματική μονάδα διατηρούν το καθεστώς του νομίμου νομίσματος εντός των αυτών εδαφικών ορίων που ίσχυαν την τελευταία ημέρα πριν από την έναρξη του τρίτου σταδίου,

(Τροπολογία 23)

Άρθρο 9α (νέο)

>Κείμενο μετά την ψηφοφορία στο ΕΚ>

Άρθρο 9α

Τα ομόλογα, τα κρατικά κεφάλαια και τα αποταμιευτικά ομόλογα άνω των 3 ετών, που εκδίδονται από τις κρατικές αρχές μετά την 1η Ιανουαρίου 1999, θα εκφράζονται σε ευρώ.

(Τροπολογία 24)

Άρθρο 10

>Αρχικό κείμενο>

Το αργότερο από την 1η Ιανουαρίου του 2002, η ΕΚΤ και οι κεντρικές τράπεζες των συμμετεχόντων κρατών μελών θέτουν σε κυκλοφορία τραπεζογραμμάτια σε ευρώ κατά παρέκκλιση από το άρθρο 15 τα τραπεζογραμμάτια αυτά είναι τα μόνα τραπεζογραμμάτια που αποτελούν νόμιμο νόμισμα σε όλα τα εν λόγω κράτη μέλη.

>Κείμενο μετά την ψηφοφορία στο ΕΚ>

Το αργότερο από την 1η Ιανουαρίου του 2002, η ΕΚΤ εκδίδει τραπεζογραμμάτια σε ευρώ τα οποία τίθενται σε κυκλοφορία από την ίδια και από τις κεντρικές τράπεζες των συμμετεχόντων κρατών μελών. Κατά παρέκκλιση από το άρθρο 15 τα τραπεζογραμμάτια αυτά σε ευρώ είναι τα μόνα τραπεζογραμμάτια που αποτελούν νόμιμο νόμισμα σε όλα τα εν λόγω κράτη μέλη.

(Τροπολογία 25)

Άρθρο 11

>Αρχικό κείμενο>

Το αργότερο από την 1η Ιανουαρίου του 2002, τα συμμετέχοντα κράτη μέλη εκδίδουν κέρματα σε ευρώ ή σε cent με την ονομαστική αξία και τις τεχνικές προδιαγραφές που θεσπίζει το Συμβούλιο σύμφωνα με το άρθρο 105 Α, παράγραφος 2, δεύτερη πρόταση της Συνθήκης. Κατά παρέκκλιση από το άρθρο 15, τα κέρματα αυτά είναι τα μόνα που αποτελούν νόμιμο νόμισμα σε όλα τα εν λόγω κράτη μέλη. Εκτός από την εκδίδουσα αρχή και τα πρόσωπα που προβλέπει συγκεκριμένα η εθνική νομοθεσία των εκδιδόντων κρατών μελών, κανείς δεν έχει την υποχρέωση να αποδεχθεί άνω των πενήνα κερμάτων σε κάθε πληρωμή.

>Κείμενο μετά την ψηφοφορία στο ΕΚ>

Το αργότερο από την 1η Ιανουαρίου του 2002, τα συμμετέχοντα κράτη μέλη εκδίδουν κέρματα σε ευρώ ή σε cent με την ονομαστική αξία και τις τεχνικές προδιαγραφές που θα θεσπίσει το Συμβούλιο σύμφωνα με το άρθρο 105 Α, παράγραφος 2, δεύτερη πρόταση της Συνθήκης. Κατά παρέκκλιση από το άρθρο 15, τα κέρματα αυτά είναι τα μόνα που αποτελούν νόμιμο νόμισμα σε όλα τα εν λόγω κράτη μέλη. Εκτός από την εκδίδουσα αρχή και τα πρόσωπα που προβλέπει συγκεκριμένα η εθνική νομοθεσία των εκδιδόντων κρατών μελών, κανείς δεν έχει την υποχρέωση να αποδεχθεί άνω των πενήνα κερμάτων σε κάθε πληρωμή.

(Τροπολογία 26)

Άρθρο 12

>Αρχικό κείμενο>

Τα συμμετέχοντα κράτη μέλη εξασφαλίζουν την επιβολή καταλλήλων κυρώσεων κατά της παραχάραξης και παραποίησης τραπεζογραμματίων και κερμάτων.

>Κείμενο μετά την ψηφοφορία στο ΕΚ>

Τα κράτη μέλη, σε συνεργασία μεταξύ τους, εξασφαλίζουν την επιβολή καταλλήλων κυρώσεων κατά της παραχάραξης και παραποίησης τραπεζογραμματίων και κερμάτων.

(Τροπολογία 33)

Άρθρο 12α (νέο)

>Κείμενο μετά την ψηφοφορία στο ΕΚ>

Άρθρο 12 α

Υπό την επιφύλαξη του άρθρου 105Α της Συνθήκης, η έκδοση κάθε νομισματικής ένδειξης διάφορης των χαρτονομισμάτων και νομισμάτων που προορίζεται να κυκλοφορήσει στο κοινό ως μέσον πληρωμής, δεν μπορεί να πραγματοποιηθεί παρά βάσει κανονισμού του Συμβουλίου[semigr ]

Τα κράτη μέλη προβλέπουν τις δέουσες κυρώσεις για κάθε μη εξουσιοδοτημένη έκδοση.

Ψήφισμα νομοθετικού περιεχομένου που αποτελεί τη γνώμη του Ευρωπαϊκού Κοινοβουλίου σχετικά με την πρόταση κανονισμού του Συμβουλίου που αφορά την καθιέρωση του ευρώ (COM(96)0499 - C4-0579/96 - 96/0250(CNS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(96)0499 - 96/0250(CNS)),

- έχοντας κληθεί από το Συμβούλιο να γνωμοδοτήσει(C4-0578/96),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπή Οικονομικής, Νομισματικής και Βιομηχανικής Πολιτικής και τη γνωμοδότηση της Επιτροπής Περιβάλλοντος, Δημοσίας Υγείας και Προστασίας των Καταναλωτών (Α4-0375/96),

1. εγκρίνει την πρόταση της Επιτροπής με την επιφύλαξη των τροποποιήσεων που επέφερε το Κοινοβούλιο

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189 A, παράγραφος 2, της Συνθήκης ΕΚ,

3. καλεί το Συμβούλιο, σε περίπτωση που προτίθεται να απομακρυνθεί από το κείμενο που ενέκρινε το Κοινοβούλιο, να το ενημερώσει σχετικά

4. ζητεί να τεθεί σε εφαρμογή η διαδικασία συνεννόησης σε περίπτωση που το Συμβούλιο προτίθεται να απομακρυνθεί από το κείμενο που ενέκρινε το Κοινοβούλιο

5. ζητεί να κληθεί εκ νέου να γνωμοδοτήσει σε περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής

6. αναθέτει στον Πρόεδρό του να διαβιβάσει την παρούσα γνώμη στο Συμβούλιο και στην Επιτροπή